Komission asetus (ETY) N:o 1936/84, annettu 4 päivänä heinäkuuta 1984, tavaroiden luokittelusta yhteisen tullitariffin alanimikkeeseen 85.21 D II



Virallinen lehti nro L 180 , 07/07/1984 s. 0012 - 0013

Suomenk. erityispainos Alue 2 Nide 4 s. 0041

Espanjank. erityispainos: Luku 02 Nide 11 s. 0041

Ruotsink. erityispainos Alue 2 Nide 4 s. 0041

Portugalink. erityispainos: Luku 02 Nide 11 s. 0041



KOMISSION ASETUS (ETY) N:o 1936/84, annettu 4 päivänä heinäkuuta 1984, tavaroiden luokittelusta yhteisen tullitariffin alanimikkeeseen 85.21 D II EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklan, sekä katsoo, että tarvitaan säännöksiä yhteisen tullitariffin nimikkeistön yhdenmukaisen soveltamisen varmistamiseksi luokiteltaessa "mikrotietokoneeksi" nimitettyä tavaraa, jonka mitat ovat 51 × 15 × 2 millimetriä, jossa on 40 liitäntää ja johon kuuluu muun muassa: - yksi ohjelmoitava ja ultraviolettivalolla pyyhittävä lukumuisti (EPROM), jonka muistitila on 1 K × 8 bittiä, - yksi luku- ja kirjoitusmuisti (RAM), jonka muistitila on 64 × 8 bittiä, - 27 sisääntulo-/ulosmenoliitäntää, - oskillaattorin ja kellopiirien lisäksi yksi 8 bitin kellolaskuri, neuvoston asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 1018/84(3), liitteenä olevan yhteisen tullitariffin nimikkeeseen 84.53 kuuluvat automaattiset tietojenkäsittelykoneet sekä niiden yksiköt ja nimikkeeseen 85.21 elektroniset mikropiirit, nämä nimikkeet voidaan ottaa huomioon edellä mainittujen tavaroiden luokittelussa, rakenteeltaan ja käyttötarkoitukseltaan tämä yhdestä ainoasta piisirusta valmistettu tuote on integroitu N-MOS-monoliittipiiri, tämä tuote vastaa 85 ryhmän 5 huomautuksen B kohdassa ja erityisesti b alakohdassa vahvistettua elektronisten mikropiirien määritelmää, saman 5 lakihuomautuksen lopussa määrätään, että nimike 85.21 on ensisijainen nimikkeistön kaikkiin muihin nimikkeisiin nähden; näin ollen tämä tuote on luokiteltava nimikkeen 85.21 alanimikkeeseen 85.21 D II, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla "Mikrotietokoneeksi" nimitetyt tavarat, joiden mitat ovat 51 × 15 × 2 millimetriä, joissa on 40 liitäntää ja joihin kuuluu muun muassa: - yksi ohjelmoitava ja ultraviolettivalolla pyyhittävä lukumuisti (EPROM), jonka muistitila on 1 K × 8 bittiä, - yksi luku- ja kirjoitusmuisti (RAM), jonka muistitila on 64 × 8 bittiä, - 27 sisääntulo-/ulosmenoliitäntää, - oskillaattorin ja kellopiirien lisäksi yksi 8 bitin kellolaskuri, kuuluvat yhteisen tullitariffin alanimikkeeseen 85.21 Elektroniputket (kuumakatodi-, kylmäkatodi- ja valokatodiputket, lukuun ottamatta alanimikkeeseen 85.20 kuuluvia), myös höyry- tai kaasutäytteiset putket, katodisädeputket, televisiokameraputket ja elohopeatasasuuntausputket; valokennot; asennetut pietsosähköiset kiteet; diodit, transistorit sekä niiden kaltaiset puolijohdekomponentit; valoa lähettävät diodit; elektroniset mikropiirit: D. diodit, transistorit sekä niiden kaltaiset puolijohdekomponentit; valoa lähettävät diodit, elektroniset mikropiirit: II. muut. 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä heinäkuuta 1984. Komission puolesta Karl-Heinz NARJES Komission jäsen (1) EYVL N:o L 14, 21.1.1969, s. 1 (2) EYVL N:o L 172, 22.7.1968, s. 1 (3) EYVL N:o L 107, 19.4.1984, s. 1